พอดีมีอะไรกับแฟนแล้วแฟนหลั่งในจะมีโอกาสท้องไหมไม่ได้กินยาล้างออกเฉยๆ
สวัสดีค่ะ หากมีเพศสัมพันธ์ไม่ได้ป้องกันด้วยถุงยางหรือยาคุมกำเนิดแล้วมีการหลั่งในก็มีโอกาสตั้งครรภ์ค่ะ การสวนล้างช่องคลอดออกภายหลังนั้นไม่ได้ช่วยป้องกันการตั้งครรภ์ค่ะในกรณีนี้อาจมีข้อบ่งชี้ในการใช้ยาคุมฉุกเฉินกรณีมีเพศสัมพันธ์มาภายใน 72 ชั่วโมง และหากจะมีเพศสัมพันธ์ครั้งต่อไปควรป้องกันด้วยถุงยางอนามัย หรือกินยาคุมแบบแผงรายเดือน ฉีดยาคุมและฝังยาคุมค่ะ